|  |  |
| --- | --- |
|  |  *See artikkel on optilisest nähtusest; teiste tähenduste kohta vaata Virmalised (täpsustus); ajakirja kohta vaata Virmaline* |

---

Virmalised Kenai poolsaarel Alaskal
[[Pilt:Virmalised Väimelas 2015 10.jpg|pisi|Lõuna-Eestis on virmalised harv nähtus.

Virmalised Enontekiös Soomes
**Virmalised** ehk **põhjavalgus** ja ka **lõunavalgus** on atmosfääri kõrgemates kihtides esinev optiline nähtus, mille põhjustajaks on Päikeselt lähtuvate laetud osakeste (nn päikesetuule) kokkupõrked Maa atmosfääri osakestega.

Virmalised esinevad nii põhja- kui ka lõunapoolkeral. Neid nimetatakse vastavalt *aurora borealis* ja *aurora australis* (ladina keeles 'põhjakoit' ja 'lõunakoit'). Üldnimetus on *aurora polaris* 'polaarkoit'.

Virmalised tekivad, kui atmosfääri aatomeid ergastatakse päikesetuule osakeste poolt. Ergastuse tulemusel kiirgub valguskvant, mida inimesed näevad virmalistena. Maa magnetpooluste asetsemise tõttu suurtel laiustel on ka virmalised jälgitavad keskmiselt 60-kraadisel või kõrgemal laiusel. Et magnetiline põhjapoolus paikneb Kanadale kuuluva Ellesmere'i maa lähedal, siis on virmalised Põhja-Ameerikas samal laiusel paremini vaadeldavad kui Euroopas. Virmalisi on nähtud isegi Floridas, samal laiusel asuvatel Kanaari saartel on see praktiliselt võimatu.

Virmalised on seotud magnetpoolustega, sest neid tekitavad päikesetuule osakesed on laetud ning nad liiguvad Maa magnetvälja sattudes piki selle jõujooni, sisenedes atmosfääri magnetpooluste kohal.

Kui ergastatuks osutub atomaarne hapnik, kiirgub sellest kas rohelist (100–150 km kõrgusel) või punast (umbes 250 km kõrgusel) valgust. Molekulaarne lämmastik kiirgab aga punakat või violetset valgust. Nende värvuste vaheldumine pakub lummavat vaatemängu, mida võib mõnikord näha ka Eestis.

Virmaliste tekkimise keskmine kõrgus on 105 km maapinnast. Madalaim kõrgus on umbes 80 km ja kõrgeim umbes 200 km. Virmaliste esinemise tõenäosus on tihedas seoses magnettormidega, sest mõlemat põhjustab sama nähtus – päikesetuul.

Virmalised Eestis
-----------------

* Virmalised Tilsi Kõrbjärve kohal 2015. aastalVirmalised Tilsi Kõrbjärve kohal 2015. aastal
* Virmalised Murastes 2013. aastalVirmalised Murastes 2013. aastal
* Virmalised Lääne-Virumaal 2011. aastalVirmalised Lääne-Virumaal 2011. aastal
* Virmalised Varbla vallas 18.03.15Virmalised Varbla vallas 18.03.15
* Virmalised Varbla vallas 18.03.15Virmalised Varbla vallas 18.03.15
* Virmalised Varbla vallas 18.03.15Virmalised Varbla vallas 18.03.15
* Virmalised Varbla vallas 07.10.15Virmalised Varbla vallas 07.10.15
* Virmalised Varbla vallas 07.10.15Virmalised Varbla vallas 07.10.15
* Virmalised Varbla vallas 14.12.15Virmalised Varbla vallas 14.12.15
* Virmalised Varbla vallas 17.03.15Virmalised Varbla vallas 17.03.15
* Virmalised Varbla vallas 18.03.15Virmalised Varbla vallas 18.03.15
* Lohusalu Nabe neem virmaliste taustalLohusalu Nabe neem virmaliste taustal

Välislingid
-----------

|  |  |
| --- | --- |
|  | Pildid, videod ja helifailid Commonsis: **Virmalised** |

|  |  |
| --- | --- |
|  | Tsitaadid Vikitsitaatides: **Virmalised** |

* Virmalised
* Video: Virmalised
* 20. March 2008, Dr. Tony Phillips Springis Aurora Season, Science@NASA
* Probability of Visible Aurora in Europe
* NOAA: Auroral Activity Extrapolated from NOAA POES -- Northern Hemisphere Enlarged View
* Delfi artikkel (detsember 2023): "Järgmine aasta võib olla viimase 20 parim virmaliste jälgimiseks"